pythainlp/thai-wiki-dataset-v4 huggingface dataset:
เอออร์ตาส่วนขึ้น

เอออร์ตาส่วนขึ้น (หรือเรียกโดยย่อว่า AAo) คือบางส่วนของเอออร์ตา เริ่มต้นที่ส่วนบนสุดของโคนของหัวใจห้องล่างซ้าย ในระดับเดียวกันกับขอบด้านล่างของกระดูกซี่โครงอ่อนลำดับสาม ด้านหลังครึ่งซ้ายของกระดูกสันอก มันผ่านโดยอ้อมขึ้นไปทางด้านบนต่อเนื่อง และไปทางด้านขวา ในทิศทางของแกนหัวใจ สูงสุดเทียบเท่าขอบด้านบนของกระดูกซี่โครงอ่อนลำดับสองทางขวา กล่าวคือ โค้งลงเล็กน้อยในวิถีทางของมัน และเริ่มตั้งอยู่ประมาณ 6 เซนติเมตร (2.4 นิ้ว) ข้างหลังของพื้นผิวด้านหลังของกระดูกสันอก รวมความยาวได้ประมาณ 5 เซนติเมตร (2.0 นิ้ว)
องค์ประกอบ.
รากเอออร์ติก (Aortic root) คือบางส่วนของเอออร์ตาส่วนขึ้น เริ่มต้นที่วงแหวนเอออร์ติก (Aortic annulus) และขยายออกไปถึงที่เชื่อมไซโนทูบูลาร์ (Sinotubular junction) ระหว่างแต่ละแนวเชื่อมของลิ้นเอออร์ติก (Aortic valve) และตรงกันข้ามกับเขี้ยว (Cusps) ของลิ้นเอออร์ติก สามการขยายออกเล็กน้อย เรียกว่าโพรงเลือดเอออร์ติก
ที่เชื่อมไซโนทูบูลาร์ คือ จุดที่เอออร์ตาส่วนขึ้น ที่ซึ่งโพรงเอออร์ติกสิ้นสุดลงและเอออร์ตาเปลี่ยนเป็นโครงสร้างลักษณะแบบท่อ
ความสัมพันธ์.
ในการรวมกันของเออร์ตาส่วนขึ้นและส่วนโค้งเอออร์ติก ขนาดเส้นผ่านศูนย์กลางของหลอดจะเพิ่มขึ้น เนื่องจากการโป่งพองของผนังด้านขวา การขยายออกนี้คือส่วนป่องของเอออร์ตา
เอออร์ตาส่วนขึ้นบรรจุอยู่ภายใจเยื่อหุ้มหัวใจ และถูกปิดล้อมอยู่ภายในท่อของน้ำเยื้อหุ้มหัวใจ ซึ่งเป็นปกติของมันและหลอดเลือดแดงสู่ปอด
เอออร์ตาส่วนขึ้นถูกปกคลุมที่มันเริ่มต้นโดยลำต้นของหลอดเลือดแดงสู่ปอดและหัวใจห้องบนขวา และสูงขึ้นไป แยกออกจากกระดูกสันอกโดยเยื้อหุ้มหัวใจ เยื้อหุ้มปอดขวา ขอบหน้าของปอดขวา บางเนื้อเยื่อร่างแหหลวม และส่วนที่เหลือของต่อมไทมัส หลังจากมันหยุดนิ่งบนหัวใจห้องบนซ้ายและหลอดเลือดแดงสู่ปอด
แขนง.
เอออร์ตาส่วนขึ้นมีแขนงเพียงสองแขนง ซึ่งเป็นหลอดเลือดแดงหัวใจซึ่งส่งเลือดไปเลี้ยงหัวใจ พวกมันอยู่ใกล้กับจุดเริ่มต้นของเออร์ตาจากโพรงเอออร์ติกซึ่งอยู่ตรงกันข้ามกับลิ้นเอออร์ติก
รายการอ้างอิง.
 "บทความนี้รวมเอาข้อความซึ่งเป็นสาธารณสมบัติจากหนังสือเกรย์อนาโตมีฉบับพิมพ์ครั้งที่ 20" ("ค.ศ. 1918 ")
<templatestyles src="Reflist/styles.css" />
อังตอนียู กูแตรึช

อังตอนียู มานูแวล ดึ ออลีไวรา กูแตรึช (โปรตุเกสแบบยุโรป: ; เกิดเมื่อวันที่ 30 เมษายน พ.ศ. 2492) เป็นเลขาธิการสหประชาชาติ คนที่ 9 โดยได้รับตำแหน่งเมื่อวันที่ 1 มกราคม พ.ศ. 2560 ก่อนที่จะเข้ารับตำแหน่ง อังตอนียูเป็นนักการทูตและนักการเมืองชาวโปรตุเกสซึ่งดำรงตำแหน่งนายกรัฐมนตรีโปรตุเกสระหว่างปี พ.ศ. 2538–2545 
กูแตรึชดำรงตำแหน่งเลขาธิการพรรคสังคมนิยม (Socialist Party (Portugal)) ระหว่าง พ.ศ. 2535–2545 โดยได้ดำรงตำแหน่งนายกรัฐมนตรีจาก พ.ศ. 2538 ก่อนประกาศลาออกจากตำแหน่งใน พ.ศ. 2545 ภายหลังจากการพ่ายแพ้ของพรรคในการเลือกตั้งระดับท้องถิ่นในโปรตุเกส พ.ศ. 2544 ท่ามกลางสภาวะเศรษฐกิจที่ย่ำแย่และภายใต้รัฐบาลที่ขาดเสียงข้างมากเด็ดขาดในรัฐสภาตลอดทั้งหกปี โดยพรรคสังคมนิยมทำคะแนนได้ต่ำกว่าการคาดการณ์ของผลสำรวจความนิยมในเขตเมืองลิสบอนและโปร์ตูซึ่งบ่งชี้ว่ามีคะแนนนำขาด เอดูวาร์ดู แฟรู โรดรีกิส (Eduardo Ferro Rodrigues) ขึ้นเป็นผู้นำพรรคสังคมนิยมแทนในเดือนมกราคม พ.ศ. 2545 แต่กูแตรึชยังคงดำรงตำแหน่งนายกรัฐมนตรีจนกระทั่งพ่ายแพ้ต่อพรรคสังคมประชาธิปไตย (Social Democratic Party (Portugal)) ในการเลือกตั้งทั่วไปซึ่งนำโดยฌูแซ มานูแวล บาโรซู (José Manuel Barroso) อย่างไรก็ตาม ผลสำรวจประชาชนชาวโปรตุเกสใน พ.ศ. 2555 และ 2557 พบว่ากูแตรึชได้รับการจัดลำดับให้เป็นนายกรัฐมนตรีที่ดีที่สุดในรอบ 30 ปี
กูแตรึชดำรงตำแหน่งประธานองค์การสังคมนิยมระหว่างประเทศระหว่าง พ.ศ. 2542 – 2548 และข้าหลวงใหญ่ผู้ลี้ภัยแห่งสหประชาชาติตั้งแต่เดือนมิถุนายน พ.ศ. 2548 ถึงเดือนธันวาคม พ.ศ. 2558 กูแตรึชได้รับเลือกเป็นเลขาธิการสหประชาชาติเมื่อวันที่ 1 ตุลาคม พ.ศ. 2559 ต่อจากพัน กี-มุน โดยเป็นชาวยุโรปคนแรกนับตั้งแต่ พ.ศ. 2524 จากควร์ท วัลท์ไฮม์ ที่ได้ดำรงนี้
ประเทศโคลอมเบียในแพนอเมริกันเกมส์

ประเทศโคลอมเบีย ได้เข้าร่วมการแข่งขันกีฬาแพนอเมริกันเกมส์ทุกครั้งตั้งแต่เริ่มก่อตั้งในปี พ.ศ. 2494 ยกเว้นในปี 1959 และ 1963 เฮิร์ดเลอร์ เจมี อะพาริซิโอ โรดวอลต์ ได้รับรางวัลเหรียญแรกของประเทศจากการแข่งขันครั้งแรกที่บัวโนสไอเรส ค.ศ. 1951 ซึ่งเป็นเหรียญทองรายการวิ่งข้ามรั้ว 400 เมตร
กุนนีลา แบร์นาด็อต

กุนนีลา มาร์ธา หลุยส์ แบร์นาด็อต เคาน์เตสแห่งวิสบอรย์  มีนามเดิมว่า กุนนีลา มาร์ธา หลุยส์ วัชมีสเตอร์ อัฟ โยฮันนีชูส์ (Gunnila Märta Louise Wachmeister af Johannishus; 15 พฤษภาคม พ.ศ. 2466 – 12 กันยายน พ.ศ. 2559) เป็นภริยาของคาร์ล โยฮัน แบร์นาด็อต อดีตเจ้าชายแห่งสวีเดน และพระปิตุลานีในสมเด็จพระราชาธิบดีคาร์ลที่ 16 กุสตาฟแห่งสวีเดน
ประวัติ.
กุนนีลาเป็นธิดาของเคานต์นีลส์ วัชมีสเตอร์ อัฟ โยฮันนีชูส์ (Nils Wachmeister af Johannishus) กับมาร์ธา เดอ เยียร์ อัฟ ลีอุฟสตา (Märta De Geer af Leufsta) ในครอบครัวผู้ดีเก่า
เธอสมรสครั้งแรกกับคาร์ล-แฮร์มัน บุสสเลร์ (Carl-Herman Bussler) เมื่อปี 2485 มีบุตรด้วยกันสามคนคือ หลุยส์, มาเดอลีน และคาร์ล-เฟรดิก ที่ต่อมาสามีคนแรกของเธอเสียชีวิตลงในปี 2524
เธอสมรสหนที่สองกับคาร์ล โยฮัน แบร์นาด็อต อดีตเจ้าชายแห่งสวีเดน และพระปิตุลาในสมเด็จพระราชาธิบดีคาร์ลที่ 16 กุสตาฟแห่งสวีเดน ซึ่งกุนนีลาและคาร์ล โยฮันเคยเป็นสหายกันตั้งแต่วัยเยาว์ หลังสมรสเธอมีตำแหน่งเคาน์เตสจากราชสำนักลักเซมเบิร์ก
ในปี 2553 คาร์ล โยฮันได้มอบบ้านในบอสตัด (Båstad) แก่เธอ โดยบ้านหลังดังกล่าวคาร์ล โยฮันสร้างขึ้นเพื่อตนเองและเคร์สติน วิกมาร์ก (Kerstin Wijkmark) ภริยาคนแรก ต่อมาคาร์ล โยฮัน สิ้นพระชนม์ในปี 2555
กุนนีลาเสียชีวิตเมื่อวันที 12 กันยายน พ.ศ. 2559 สมเด็จพระราชาธิบดีคาร์ลที่ 16 กุสตาฟแห่งสวีเดนมีพระราชกระแสไว้อาลัยพระปิตุลานี ความว่า "กุนนีลา แบร์นาด็อตสมรสกับคาร์ล โยฮัน พระปิตุลาของข้าพเจ้า เธอเป็นสตรีผู้สูงค่า สนิทสนม และจงรักภักดีต่อครอบครัวของข้าพเจ้า การจากไปของเธอถือเป็นความสูญเสียครั้งใหญ่หลวง"
พระราชฐานมิวนิก

พระราชฐานมิวนิก  เป็นอดีตพระราชวังหลวงของอดีตราชอาณาจักรบาวาเรีย ตั้งอยู่ใจกลางนครมิวนิก รัฐบาวาเรีย ประเทศเยอรมนี พระราชวังแห่งนี้ถือเป็นพระราชวังที่ใหญ่ที่สุดในเยอรมนี ปัจจุบันได้เปิดให้สาธารณชนเข้าเยี่ยมชมสถาปัตยกรรมในพระราชวัง ซึ่งมีการจัดแสดงของตกแต่งและของสะสมของอดีตกษัตริย์บาวาเรีย
อาคารเริ่มก่อสร้างขึ้นในปี ค.ศ. 1385 หลังจากนั้นพระราชวังก็ได้รับการต่อเติมจากกษัตริย์บาวาเรียหลายพระองค์เรื่อยมา ปัจจุบันมีห้องจัดแสดงถึง 130 ห้อง โดยมีอาคารหลักอยู่สามแห่งคือ "เคอนิกส์เบา" (Königsbau) "อัลเทอเรซิเดนซ์" (Alte Residenz) และ "เฟสท์ซาลเบา" (Festsaalbau)
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
พี่น้องตระกูลอึด

พี่น้องตระกูลอึด  ภาพยนตร์ฮ่องกงแนวแอคชันจากชอว์บราเดอร์สออกฉายครั้งแรกเมื่อวันที่ 1 ตุลาคม พ.ศ. 2514 นำแสดงโดย ตี้หลุง และ เดวิด เจียง
ภาพยนตร์เรื่องนี้ได้เข้ามาถ่ายทำในประเทศไทยเกือบทั้งเรื่องนอกจากนี้ยังมีนักแสดงไทยเพียงหนึ่งเดียวที่ได้ร่วมแสดงคือ ภาวนา ชนะจิต อดีตนางเอกเจ้าของฉายา "ไข่มุกแห่งเอเชีย" ผู้มีชื่อภาษาจีนว่า "Lau Lan Ying" หลังจากความสำเร็จของภาพยนตร์เรื่องนี้ทำให้เธอได้ร่วมแสดงภาพยนตร์ฮ่องกงและภาพยนตร์ร่วมทุนไทย-ฮ่องกงอีกหลายเรื่องหลังจากนั้น
ปีต่อมาคือปี พ.ศ. 2515 ทางจางเชอะได้สร้างภาคต่อของภาพยนตร์เรื่องนี้ออกมาโดยใช้ชื่อว่า "ไอ้หนุ่มคอนกรีต" (The Angry Guest - 1972)
เรื่องย่อ.
เรื่องราวของ "ฟ่านเคอะ" วิศวกรหนุ่มชาวฮ่องกง (เดวิด เจียง) ที่ต้องเดินทางมายังประเทศไทยตามคำสั่งเสียของพ่อเพื่อมาตามหาพี่ชายต่างแม่คือ "เลิศ" หรือ "ว่านลี่" (ตี้หลุง) ที่หายสาบสูญซึ่งมีรอยสักรูปสมอเรือและนกพิราบเมื่อมาถึงเมืองไทยเขาได้พบรักกับหญิงสาวชาวไทย (ภาวนา ชนะจิต) ที่ได้นำเขาเข้าสู่โลกของมวยไทยจนได้รู้ความจริงว่าพี่ชายของเขาเป็นนักมวยไทยทั้งสองจึงต้องร่วมมือกันปราบผู้มีอิทธิพลในวงการมวยไทย
ไฟน้ำค้าง

ไฟน้ำค้าง เป็นละครโทรทัศน์ แนว โรแมนติก - ดราม่า บทประพันธ์ของ ชลาลัย ได้มีการสร้างเป็นละครโทรทัศน์ถึง 2 ครั้ง
ครั้งที่ 1 บทโทรทัศน์โดย นภนัย กำกับการแสดงโดย จารึก สงวนพงศ์ ผลิตโดย บริษัท มายาแชนแนล จำกัด ออกอากาศทุกวันพุธ - พฤหัสบดี เวลา 20.25 - 21.25 น. ทาง สถานีวิทยุโทรทัศน์กองทัพบกช่อง 5 นำแสดงโดย ยุรนันท์ ภมรมนตรี, สิเรียม ภักดีดำรงฤทธิ์ และนักแสดงชั้นนำอีกมากมาย เริ่มตอนแรกวันที่ 5 กันยายน พ.ศ. 2544 – 18 ตุลาคม พ.ศ. 2544
ครั้งที่ 2 บทโทรทัศน์โดย บุหลันดั้นเมฆ กำกับการแสดงโดย อินทนนท์ รัตนากาญจน์ ผลิตโดย บริษัท มีเดีย สตูดิโอ จำกัด ออกอากาศทุกวันจันทร์ - อังคาร เวลา 20.30 - 21.30 น. ทาง ช่อง 7HD นำแสดงโดย ยศวรรธน์ ทะวาปี, มุกดา นรินทร์รักษ์ และนักแสดงชั้นนำอีกมากมาย เริ่มตอนแรกวันที่ 8 ตุลาคม พ.ศ. 2567 – 18 กุมภาพันธ์ พ.ศ. 2568
แกเร็ท เซาท์เกต

เซอร์ แกเร็ท เซาท์เกต (เกิด 3 กันยายน ค.ศ. 1970) เป็นผู้จัดการทีมและอดีตนักฟุตบอลชาวอังกฤษ 
เซาท์เกตสามารถทำทีมชาติอังกฤษเข้าถึงรอบรองชนะเลิศฟุตบอลโลก 2018 โดยได้อันดับ 4 นับเป็นผู้จัดการทีมชาติอังกฤษคนแรกในรอบ 28 ปีนับตั้งแต่ฟุตบอลโลกปี 1990 ที่ประเทศอิตาลี ซึ่งในครั้งนั้นอังกฤษก็ได้อันดับ 4 เช่นเดียวกัน นอกจากนี้ยังทำทีมชาติอังกฤษคว้าตำแหน่งรองชนะเลิศทั้งในฟุตบอลชิงแชมป์แห่งชาติยุโรป 2020 และ 2024 อีกด้วย
ชีวิตช่วงต้นและการศึกษา.
แกเร็ท เซาท์เกตเกิดในวันที่ 3 กันยายน ค.ศ. 1970 ที่วอตฟอร์ด ฮาร์ตฟอร์ดเชอร์ เขาเข้าเรียนที่โรงเรียนเตรียมอนุบาลแพดเนลล์ที่คาวเพลน แฮมป์เชอร์ แล้วเรียนต่อที่โรงเรียนอนุบาลพาวน์ดฮิลล์ (Pound Hill Junior School) และโรงเรียนเฮเซิลวิกที่ครอวลีย์ เวสต์ซัสเซกซ์ ขณะยังเป็นนักเรียน เขาสนับสนุนแมนเชสเตอร์ยูไนเต็ดและฮีโรฟุตบอลของเขาคือไบรอัน ร็อบสัน
ชีวิตส่วนตัว.
เซาท์เกตแต่งงานกับแอลิสัน เบิร์ดในเดือนกรกฎาคม ค.ศ. 1997 ที่โบสถ์นักบุญนิโคลัสในเวิร์ธ ทั้งคู่มีลูกสองคน เซาท์เกตและครอบครัวอาศัยอยู่ที่เมืองสปาแฮร์โรเกต นอร์ทยอร์กเชอร์ตั้งแต่ต้นคริสต์ทศวรรษ 2000 โดยเป็นเจ้าของบ้านหลายหลังทั้งในและรอบเมือง
เซาท์เกตได้รับเครื่องราชอิสริยาภรณ์จักรวรรดิบริติช (โอบีอี) ใน 2019 New Year Honours จากการบริหารด้านฟุตบอล 
ณ วันที่ 13 พฤศจิกายน ค.ศ. 2019 เซาท์เกตได้รับเลือกเป็นชาวยอร์กเชอร์กิตติมศักดิ์จาก Welcome to Yorkshire โดยเกียรตินี้มีการให้แก่ 'ผู้สร้างแรงบันดาลใจที่สร้างผลกระทบอย่างใหญ่หลวงให้กับยอร์กเชอร์ แม้จะเกิดนอกเขตเทศมณฑลก็ตาม'
ในเดือนเมษายน ค.ศ. 2020 ในช่วงการระบาดทั่วของโควิด-19 เซาท์เกตยอมลดเงินเดือนของตนเองที่ร้อยละ 30
วินเทอร์ทัวร์

วินเทอร์ทัวร์  เป็นเมืองในรัฐซือริช ทางตอนเหนือของประเทศสวิตเซอร์แลนด์ เป็นเมืองที่มีประชากรมากเป็นอันดับ 6 ของประเทศ แต่ราว ๆ 1 ใน 4 เป็นชาวต่างประเทศ วินเทอร์ทัวร์คั้งอยู่ห่างจากนครซือริชเพียง 30 กิโลเมตร เศรษฐกิจส่วนใหญ่ของวินเทอร์ทัวร์เป็นภาคบริการ การท่องเที่ยวไมได้เป็นแหล่งรายได้สำคัญของเมืองนี้มากนัก จึงไม่แปลกที่วินเทอร์ทัวร์จะมีโรงแรมตั้งอยู่เพียงไม่กี่แห่ง
คิดถึงเธอ (Badly)

"คิดถึงเธอ (Badly)" เป็นซิงเกิลของเจ็ตเซ็ตเตอร์ ในปี พ.ศ. 2559 โดยประพันธ์เนื้อร้อง-ทำนอง ทฤษฎี ศรีม่วง และเรียบเรียงโดย เจ็ตเซ็ตเตอร์ ออกจำหน่ายในวันที่ 17 พฤษภาคม พ.ศ. 2559 เนื้อหาเพลงนี้พูดถึงการที่คนรักที่จากกันไป และเราเองยังลืมความรักนั้นไม่ได้ ก็ได้แค่รอให้เขากลับมาและเราเองจะไม่ทำให้เขาเสียใจอีก 
มิวสิกวิดีโอนี้เผยแพร่ครั้งแรกในยูทูบวันที่ 17 พฤษภาคม พ.ศ. 2559 โดยมีอิงครัต ดำรงค์ศักดิ์กุล มาแสดงในมิวสิกวีดีโอนี้ โดยเป็นเรื่องราวของความรักวัยเด็กที่สดใสแต่ก็มีความเศร้าอยู่ด้วย เชื่อว่าหลายคนเองก็น่าจะเคยมีเรื่องราวเกี่ยวกับความรักในอดีตที่ไม่ต่างจากพระเอกเอ็มวีเท่าไหร่ แต่ตอนจบเอ็มวีนั้นก็มีปลายเปิดที่สามารถคิดต่อได้หลายทาง
การตอบรับ.
เพลง "คิดถึงเธอ (Badly)" ติดอันดับสูงสุดที่ 17 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 30 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ใกล้เกินไป

"ใกล้เกินไป" เป็นซิงเกิลของวงเยสเซอร์เดส์ จากค่ายเนเวอร์มายด์ เรคคอร์ด ในเครือจีเอ็มเอ็ม แกรมมี่ ประพันธ์คำร้องโดย ดอกไม้ไฟ แต่งทำนองโดย เฉลิมพล ตันติ์ทวิสุทธิ์ และเรียบเรียงโดย Yes'sir days ออกจำหน่ายในวันที่ 4 เมษายน พ.ศ. 2559
มิวสิกวีดีโอเพลงนี้ อัทธ์ นักร้องนำ ได้แสดงเป็นพระเอกมิวสิกวีดีโอด้วยตัวเอง และได้สาวสวยจาก MBO (เอ็มบรีโอ) “ป่าน – ปณิพร อินทรา” รับบทนางเอกที่คอยตอกย้ำสถานะความเป็นเพื่อนจนทำให้ อัทธ์ หัวเสียถึงขั้นต้องระบายอารมณ์ในมิวสิกวีดีโอ เพลงนี้ได้ถ่านทำกันหลายสถานที่เพื่อเก็บภาพสวยในกรุงเทพฯ เช่น แพร่งภูธร , ถนนมหาราช , สวนสันติชัยปราการ , ตรอกปานสุข ฯลฯ
การตอบรับ.
เพลง "ใกล้เกินไป" ได้อันดับสูงสุดที่ 63 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 27 กุมภาพันธ์ พ.ศ. 2559
ปารณ ชาตกุล

ผู้ช่วยศาสตราจารย์ ปารณ ชาตกุล เป็นสถาปนิก ภูมิสถาปนิกชาวไทย ปัจจุบันเป็นอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย 
ผศ.ปารณ สำเร็จการศึกษาระดับปริญญาตรีสาขาสถาปัตยกรรมภายใน จากจุฬาลงกรณ์มหาวิทยาลัย ด้วยเกียรตินิยมอันหนึ่ง (เหรียญทอง) จากนั้นได้เลือกเข้าศึกษาต่อจนจบปริญญาโท ในสาขาภูมิสถาปัตยกรรมในมหาวิทยาลัยเดียวกัน ผศ.ปารณ มีความเชี่ยวชาญพิเศษโดยเฉพาะด้านวัสดุพืชพรรณ การใช้ต้นไม้ สังคมพืช รวมถึงยังเป็นอาจารย์สอนทางด้านการออกแบบสถาปัตยกรรมภายในผสานกับภูมิสถาปัตยกรรม หรือที่เรียกว่างานภูมิทัศน์ภายในอาคาร (Interiorscape)
ผลงาน.
อาจารย์ปารณ มีผลงานการเขียนหนังสือชื่อ เลียบขอบไพร ISBN 978-974-033-331-9 ซึ่งเป็นการบอกเล่าแนวคิดและประสบการณ์ที่น่าสนใจขณะที่พานิสิตศึกษาธรรมชาติในป่า ตลอดจนการเตรียมตัวศึกษาธรรมชาติทั้งพืชและสัตว์ โดยสอดแทรกด้วยเนื้อหาทางวิชาการในเบื้องต้น พร้อมภาพวาดและภาพถ่ายของผู้เขียนเองทั้งหมด
ทาจิบานะ โนะ คาจิโกะ

ทาจิบานะ โนะ คาจิโกะ (; โรมาจิ: "Tachibana no Kachiko") หรือพระนามหลังสวรรคตว่า จักรพรรดินีดันริง (; โรมาจิ: "Danrin-kōgō"; ค.ศ. 815 — 17 มิถุนายน ค.ศ. 850) เป็นอัครมเหสีในจักรพรรดิซางะ เป็นธิดาของทาจิบานะ โนะ คิโยโตโมะ (; โรมาจิ: "Tachibana no Kiyotomo")
พระองค์มีศรัทธาในบวรพุทธศาสนา โปรดให้สร้างวัดดันริง (; โรมาจิ: "Danrin-ji") หลังสวรรคตพระองค์ได้รับการสถาปนาเป็นจักรพรรดินีโดยตั้งพระนามตามนามวัดที่ทรงสร้างไว้
พระองค์เสด็จสวรรคตเมื่อวันที่ 4 เดือน 5 ปีคาโชที่ 4 ตรงกับวันที่ 17 มิถุนายน ค.ศ. 850
รังโกะ ฮานาอิ

รังโกะ ฮานาอิ (; โรมาจิ: "Hanai Ranko"; 15 กรกฎาคม ค.ศ. 1918 - 21 พฤษภาคม ค.ศ. 1961) เป็นนักแสดงหญิงชาวญี่ปุ่น แสดงภาพยนตร์มากถึง 190 เรื่อง ตั้งแต่ปี ค.ศ. 1931 ถึง ค.ศ. 1961
กะทันหัน

"กะทันหัน" เป็นซิงเกิลของ LowFat, ฟิล์ม บงกช และรุจ ศุภรุจ ในปี พ.ศ. 2556 ซึ่งเป็น 1 ในโปรเจกต์ของ "Project Love Pill 2 by Fongbeer" และเนื่องในโอกาสที่ค่าย WE Records ครบรอบ 3 ปี ประพันธ์เนื้อร้อง-ทำนองโดย ฟองเบียร์ และเรียบเรียงโดย ธีระปริญญ์ รัตนบุตร ออกจำหน่ายในวันที่ 30 พฤษภาคม พ.ศ. 2556
มิวสิกวิดีโอ.
เนื้อหาเป็นเรื่องของหนุ่มสาวในรั้วมหาวิทยาลัยในคณะแพทยศาสตร์ ที่ตกหลุมรักกันโดยไม่ทันตั้งตัวอย่าง กะทันหัน รับบทโดย เอ็มดี-ณัฐพงษ์ และ อลิซ ทอย ร่วมด้วยศิลปินค่าย WE Records อีก 28 กลุ่ม เช่น ฟองเบียร์, เอบีนอร์มัล, ซีล, เยสเซอร์เดส์, เอ๊ะ จิรากร, เอส.ดี.เอฟ, นอส และ วิน วงอาร์ไนน์ เป็นต้น
การตอบรับ.
เพลง "กะทันหัน" ติดอันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 28 กรกฎาคม พ.ศ. 2556 และอันดับสูงสุดที่ 8 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 9 พฤศจิกายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พิวดีพาย

เฟลิกซ์ อาร์วิด อุลฟ์ เชลล์แบรย์ (เกิด 24 ตุลาคม ค.ศ. 1989) เป็นที่รู้จักในออนไลน์ว่า พิวดีพาย  เป็นนักแสดงตลกบนเว็บชาวสวีเดนและเป็นวิดีโอโปรดิวเซอร์ เขาเป็นที่รู้จักในฐานะคนเล่นซีรีส์เกมต่าง ๆ และวิดีโอบล็อก รวมทั้งเป็นผู้ใช้ที่มียอดรองติดตามมากที่สุดในยูทูบ 
พิวดีพายเกิดในเมืองกอเทนเบิร์ก ประเทศสวีเดน แต่เดิมพิวดีพายได้ศึกษาในระดับปริญญาในสาขาเศรษฐศาสตร์อุตสาหกรรมและการจัดการเทคโนโลยีที่มหาวิทยาลัยเทคโนโลยีชาลแมรส์ ในปี พ.ศ. 2553 ระหว่างที่เขากำลังศึกษาอยู่ เขาได้สมัครเข้าใช้ยูทูบภายใต้บัญชีที่ชื่อว่า "พิวดีพาย" ปีต่อมาเขาลาออกจากมหาวิทยาลัยเพื่อมาให้ความสนใจแก่ช่องยูทูบของเขา สร้างความตกใจแก่พ่อแม่ของเขามาก แล้วก็ถูกปฏิเสธความช่วยเหลือในเรื่องนี้จากพวกเขา เขาจึงเริ่มทำงานขายฮอตดอกเพื่อหาเงินทุน จากนั้นพิวดีพายก็ได้รับความนิยมเพิ่มขึ้นอย่างรวดเร็ว จนกระทั่งในปี พ.ศ. 2555 ช่องของเขาก็มีผู้ติดตามเกิน 1 ล้านคน
ตั้งแต่ 15 สิงหาคม พ.ศ. 2556 พิวดีพายเป็นผู้ใช้ที่มีผู้ติดตามมากที่สุดในยูทูบ และถูกแซงบางช่วงในเดือนพฤศจิกายนและธันวาคม พ.ศ. 2556 โดยช่องสปอร์ตไลท์ของยูทูบ แล้วก็คงตำแหน่งเรื่อยมาตั้งแต่ 22 ธันวาคม พ.ศ. 2556 จนถึงเดือนมกราคม พ.ศ. 2560 ช่องของเขามีผู้ติดตามมากกว่า 52 ล้านคน ในวันที่ 29 ธันวาคม พ.ศ. 2557 ช่องของเขากลายเป็นช่องที่มีผู้ชมมากที่สุดตลอดกาลแทนที่ช่องของอีเอ็มไอ และในเดือนมกราคม พ.ศ. 2560 ช่องของเขาก็มีผู้ชมไปมากกว่า 14.2 พันล้านครั้ง
พิวดีพายแทนกลุ่มผู้ชมของเขาว่า "โบร์อาร์มี" และแทนผู้ชมรายคนว่า "โบรส์" พิวดีพายได้ยกเงินส่วนมากให้การกุศลผ่านกลุ่มผู้ชม เนื่องด้วยความเป็นที่นิยมของเขา เมื่อเขาได้เล่นเกมอินดี ยอดขายของเกมที่เขาเล่นนั้นก็เพิ่มขึ้น หรือปรากฏการณ์โอปราห์ ในปี พ.ศ. 2559 นิตยสารไทม์ได้จัดให้เขาเป็นหนึ่งใน 100 ผู้ทรงอิทธิพลที่สุดในโลก ปัจจุบันพิวดีพายอาศัยอยู่ในไบรตันกับภรรยาสาว มาร์เซีย บีซอญญิน อดีตผู้ใช้ยูทูบชาวอิตาลี
พิวดีพาย ปะทะ ที-ซีรีส์.
ข้อมูลเพิ่มเติม: พิวดีพาย ปะทะ ที-ซีรีส์
เป็นการแข่งขันในเชิงเย้ยหยันระหว่างช่องยูทูบสองช่อง อย่างพิวดีพายและที-ซีรีส์ เพื่อสำหรับการครองตำแหน่งช่องที่มียอดติดตามสูงสุดในยูทูบ บนเว็บไซต์แบ่งปันวีดิทัศน์ นั้นคือยูทูบ พิวดีพาย เป็นช่องยูทูบที่มีผู้ติดตามมากที่สุดมาตั้งแต่เดือนธันวาคม ค.ศ. 2013 ส่วนที-ซีรีส์เป็นช่องยูทูบที่มีผู้ชมในยูทูบดูภายในช่องมากที่สุด และเป็นรองในช่องที่มียอดติดตามสูงสุดในยูทูบ ตั้งแต่ต้นปี ค.ศ. 2018
มียูทูบเบอร์ที่ชื่อดังหลายคน เช่น มิสเตอร์บีส, มากิพิลเลอร์, แจ็กเซปติเซย์ และโลกัน พอล ได้แสดงปฏิกิริยาสนับสนุนช่องยูทูบพิวดีพาย และผู้ติดตามพิวดีพายจำนวนมากได้สนับสนุนกันจนล้นหลาม ในขณะอีกฟากหนึ่ง มียูทูบเบอร์ชื่อดังชาวอินเดีย เช่น CarryMinati, Harsh Beniwal และ Jus Reign ได้ออกเสียงคัดค้านพิวดีพายและให้สนับสนุนที-ซีรีส์แทน
เอริก ไดเออร์

เอริก เจเรมี เอ็ดการ์ ไดเออร์ (นามสกุลออกเสียงว่า ; เกิด 15 มกราคม ค.ศ. 1994) เป็นนักฟุตบอลอาชีพชาวอังกฤษเชื้อสายโปรตุเกส ปัจจุบันเล่นได้ทั้งในตำแหน่งกองกลางตัวรับ และกองหลังให้กับอาแอ็ส โมนาโก สโมสรในลีกเอิง และทีมชาติอังกฤษ
ชีวิตช่วงต้นและส่วนตัว.
ไดเออร์เกิดที่เชลต์นัม กลอสเตอร์เชอร์ จากเจเรมีกับลูอีซ ไดเออร์ พ่อของเขาเคยเป็นนักกีฬาเทนนิสมืออาชีพ ไดเออร์เป็นหลานชายของเท็ด โครเกอร์ อดีตเลขาธิการสมาคมฟุตบอล (เอฟเอ) และประธานสโมสรฟุตบอลเชลต์นัมทาวน์ และลูกชายของหลานของปีเตอร์ โครเกอร์ โดยทั้งสองเคยเล่นระดับอาชีพให้กับสโมสรฟุตบอลชาร์ลตันแอธเลติก
ไดเออร์ย้ายจากประเทศอังกฤษไปยังประเทศโปรตุเกสตอนอายุ 7 ขวบ โดยแม่ของเขาได้รับการเสนองานฝ่ายต้อนรับในฟุตบอลชิงแชมป์แห่งชาติยุโรป 2004 ไดเออร์อาศัยอยู่ที่ภูมิภาคอัลการ์วึปีหนึ่งก่อนย้ายไปที่ลิสบอน ใน ค.ศ. 2010 พ่อแม่ของเขาเดินทางกลับอังกฤษ ส่วนไดเออร์ยังอยู่ที่โปรตุเกส ซึ่งขณะนั้น เล่นให้กับสปอร์ติกกลูบีดีปูร์ตูกาล
 "ณ วันที่ 22 พฤษภาคมม ค.ศ. 2022"
 "ณ วันที่ 18 พฤศจิกายน ค.ศ. 2020"
"ข้อมูลในวันที่ 18 พฤศจิกายน ค.ศ. 2020"
เกียรติยศ.
ทอตนัมฮอตสเปอร์
ไบเอิร์นมิวนิก
อังกฤษ
วอลเลย์บอลหญิงชิงแชมป์โลก 2018 รอบคัดเลือก โซนอเมริกาเหนือ

วอลเลย์บอลหญิงชิงแชมป์โลก 2018 รอบคัดเลือกโซนนอร์เซกา จะมีสมาชิกทั้ง 6 ประเทศ เข้าร่วมแข่งขันในรอบสุดท้ายที่ประเทศญี่ปุ่น ทีมชาติสหรัฐอเมริกาได้ผ่านการคัดเลือกโดยอัตโนมัติสำหรับชิงแชมป์โลก 2018 ในฐานะแชมป์โลก 2014
<templatestyles src="Template:TOC limit/styles.css" />
การแบ่งกลุ่ม.
สมาชิก 34 ประเทศจะเข้าร่วมการคัดเลือก สำหรับทีมชาติแคนาดา, เม็กซิโก, สาธารณรัฐโดมินิกัน, คิวบา, เปอร์โตริโก และ คอสตาริกา ได้ผ่านการคัดเลือกโดยอัตโนมัติสำหรับชิงแชมป์นอร์เซกา 2017
โซน Kasova และ ECVA จะจัดการแข่งขันรอบคัดเลือกสองรอบ ตั้งแต่วันที่ 1 มกราคม 2559 เป็นต้นไป ทีมอันดับสูงสุดสองทีมจากแต่ละโซนในการจัดอันดับของสมาพันธ์วอลเลย์บอล NORCECA จะได้ผ่านเข้าสู่รอบสองโดยอัตโนมัติ ในรอบแรก ทีมที่เหลือจะถูกแบ่งออกเป็นสามกลุ่ม แต่ละกลุ่มประกอบด้วยสี่ทีม
โซนอาเฟกาบอล จะแข่งขันรอบเดี่ยวแบบพบกันหมด โดย 2 ทีมจะผ่านการคัดเลือกเข้าสู่ชิงแชมป์นอร์เซกา 2017
อาเฟกาบอล.
"แข่งขันแบบพบกันหมด"
รอบสอง.
อีซีวีเอ.
เดิมการแข่งขันกำหนดจัดขึ้นระหว่างวันที่ 6-11 กันยายน ค.ศ. 2017 ในเซนต์จอนส์, แอนติกาและบาร์บูดา มีทีมที่เข้าร่วมการแข่งขันทั้งหมด 8 ทีม คือเซนต์ลูเชีย, ดอมินีกา, แอนติกาและบาร์บูดา, เซนต์คิตส์และเนวิส, เกรเนดา, เบอร์มิวดา, ซินต์มาร์เติน และแซงมาร์แตง แต่เนื่องจากผลกระทบของพายุเฮอร์ริเคนเออร์มาทำให้การแข่งขันได้ถูกเลื่อนออกไปและถูกยกเลิกในเวลาต่อมา แต่ทางอีซีวีเอได้ใช้วิธีการคัดเลือกจากอันดับคะแนนสะสมของโซนนอร์เซกาที่ดีที่สุดคือ เซนต์ลูเชีย (15) และดอมินีกา (17)
(โวล.3) เดอะ ซับลิมินอล เวอส

โวล.3 เดอะ ซับลิมินอล เวอส  เป็นอัลบั้มที่ 3 ของวงเฮฟวี่เมทัลสัญชาติอเมกันชื่อดังอย่างสลิปน็อต วางจำหน่ายเมื่อ 25 พฤษภาคม 2004
บุคคลที่เกี่ยวข้อง.
นักดนตรี
การจัดการ 
รายชื่อเพลง.
เพลงทั้งหมดเขียนโดย Corey Taylor, Mick Thomson, Shawn Crahan, Craig Jones, Jim Root, Chris Fehn, Paul Gray, Joey Jordison และ Sid Wilson รายชื่อเพลงในเวอร์ชั่นแผ่นเสียงไวนิลสะกดคำว่า "Vermilion" และ "Vermilion Pt. 2" ผิดเป็น "Vermillion" และ "Vermillion Pt. 2"
ชสร์ต.
<templatestyles src="Col-begin/styles.css"/>
การท่องเที่ยวในประเทศฝรั่งเศส

มีนักท่องเที่ยวชาวต่างชาติที่มาเยือนประเทศฝรั่งเศสเป็นจำนวน 84.7 ล้านคนในปี ค.ศ. 2013 ส่งผลให้ประเทศนี้เป็นสถานที่ท่องเที่ยวที่ได้รับความนิยมมากที่สุดในโลก ซึ่งทำรายได้เป็นอันดับสามจากนักท่องเที่ยวจากการมาเยือนแบบรวบรัด นักท่องเที่ยวจำนวนร้อยละ 20 ใช้จ่ายน้อยกว่าครึ่งหากเทียบกับที่พวกเขาใช้จ่ายในสหรัฐอเมริกา
ประเทศฝรั่งเศสมีสถานที่ 37 แห่งที่ได้รับการจารึกไว้ในรายชื่อแหล่งมรดกโลกของยูเนสโกและมีเมืองที่น่าสนใจทางวัฒนธรรมสูง (กรุงปารีสมีความสำคัญมากที่สุด แต่ก็รวมถึงตูลูซ, สทราซบูร์, บอร์โด, ลียง และอื่น ๆ), ชายหาดและรีสอร์ตริมทะเล, สกีรีสอร์ต และภูมิภาคชนบทหลายแห่งที่สามารถเพลิดเพลินไปกับความงามและความเงียบสงบเหล่านั้น (การท่องเที่ยวเชิงอนุรักษ์) หมู่บ้านฝรั่งเศสขนาดเล็กและงดงามเป็นมรดกทางวัฒนธรรม (เช่น กอลงฌ์-ลา-รูฌ หรือลอครอน็อง) ต่างก็ได้รับการส่งเสริมผ่านสมาคม "เลปลูว์โบวีลาฌเดอฟร็องส์" ("หมู่บ้านที่สวยที่สุดของประเทศฝรั่งเศส") ส่วนการติดป้าย "สวนที่โดดเด่น" จะเป็นรายการของสวนกว่าสองร้อยแห่งที่จัดขึ้นโดยกระทรวงวัฒนธรรมแห่งประเทศฝรั่งเศส ซึ่งป้ายนี้มีวัตถุประสงค์เพื่อปกป้องและส่งเสริมสวนและสวนสาธารณะที่โดดเด่น
ในปี ค.ศ. 2012 การเดินทางและการท่องเที่ยวได้มีส่วนช่วยโดยตรงต่อผลิตภัณฑ์มวลรวมในประเทศของประเทศฝรั่งเศสถึง 77.7 พันล้านยูโร แบ่งเป็นร้อยละ 30 ที่มาจากนักท่องเที่ยวต่างประเทศ และร้อยละ 70 ที่มาจากการใช้จ่ายเพื่อการท่องเที่ยวภายในประเทศ ผลงานทั้งหมดของการเดินทางและการท่องเที่ยวแสดงให้เห็นถึงร้อยละ 9.7 ของผลิตภัณฑ์มวลรวมในประเทศและสนับสนุนงาน 2.9 ล้านอัตรา (ร้อยละ 10.9 ของการจ้างงาน) ในประเทศ ซึ่งการท่องเที่ยวมีส่วนสำคัญต่อดุลการชำระเงิน
สถิติ.
นักท่องเที่ยวส่วนใหญ่ที่เดินทางมายังประเทศฝรั่งเศสในปี ค.ศ. 2014 มาจากประเทศต่อไปนี้ :
การใช้เวลาค้างคืนมากที่สุดในปี ค.ศ. 2014 โดยนักท่องเที่ยวจากประเทศต่อไปนี้ :
กรุงปารีส.
สำหรับกรุงปารีสซึ่งเป็นเมืองหลวงนั้น เป็นเมืองที่มีผู้มาเยือนมากที่สุดเป็นอันดับสามของโลก กรุงปารีสมีพิพิธภัณฑ์ที่ใหญ่ที่สุดและมีชื่อเสียงของโลก ประกอบด้วยพิพิธภัณฑ์ลูฟวร์ซึ่งเป็นพิพิธภัณฑ์ศิลปะที่มีผู้เข้าชมมากที่สุดในโลก และก็ยังมีพิพิธภัณฑ์ออร์แซที่เน้นศิลปะในลัทธิประทับใจเป็นส่วนใหญ่ รวมถึงศูนย์ศิลปะและวัฒนธรรมแห่งชาติฌอร์ฌ ปงปีดู ที่มุ่งเน้นศิลปะร่วมสมัย กรุงปารีสเป็นเจ้าของผลงานสถานที่สำคัญบางส่วนที่รู้จักมากที่สุดของโลก เช่น หอไอเฟล ซึ่งเป็นอนุสาวรีย์ที่มีผู้จ่ายเงินเพื่อเข้าชมมากที่สุดในโลก, ประตูชัยฝรั่งเศส, มหาวิหารน็อทร์-ดามแห่งปารีส, มหาวิหารซาเคร-เกอร์ ส่วนพิพิธภัณฑ์วิทยาศาสตร์และอุตสาหกรรมเป็นพิพิธภัณฑ์วิทยาศาสตร์ที่ใหญ่ที่สุดในทวีปยุโรป ก็ตั้งอยู่ในปาร์กเดอลาวีแล็ต กรุงปารีส ซึ่งนับเป็นหัวใจของศูนย์วัฒนธรรมวิทยาศาสตร์ เทคโนโลยี และอุตสาหกรรม (CCSTI) โดยเป็นศูนย์ส่งเสริมด้านวิทยาศาสตร์และวิทยาการต่าง ๆ และบริเวณใกล้กับกรุงปารีสยังมีพระราชวังแวร์ซาย ซึ่งเป็นอดีตพระราชวังของพระมหากษัตริย์แห่งประเทศฝรั่งเศส ที่เป็นพิพิธภัณฑ์ในปัจจุบัน
สวนสนุก.
ดิสนีย์แลนด์ปารีส ประเทศฝรั่งเศส เป็นสวนสนุกที่ได้รับความนิยมมากที่สุดในทวีปยุโรปโดยแท้ ด้วยจำนวนผู้เข้าชม 15,405,000 คน นับรวมจากดิสนีย์แลนด์พาร์กและวอลต์ดิสนีย์สตูดิโอพาร์กในปี ค.ศ. 2009 ส่วนสวนสนุกประวัติศาสตร์ปุยดูว์ฟูในจังหวัดว็องเด เป็นสวนสนุกที่มีผู้เข้าชมมากที่สุดเป็นอันดับสองของประเทศฝรั่งเศส และสวนสนุกอื่น ๆ ที่ได้รับความนิยม คือ ฟูว์ตูว์ร็อสก็อปในเมืองปัวตีเย แคว้นนูแวลากีแตน และปาร์กัสเตริกซ์ในแคว้นโอดฟร็องส์
โจ โกเมซ

โจเซฟ เดวิด โจ โกเมซ  เกิดเมื่อวันที่ 23 พฤษภาคม ค.ศ. 1997 เป็นนักฟุตบอลชาวอังกฤษปัจจุบันเล่นให้กับลิเวอร์พูล ในตำแหน่งกองหลัง
สโมสรอาชีพ.
ลิเวอร์พูล.
ในวันที่ 27 มกราคม ค.ศ. 2017 โกเมซตัดสินใจต่อสัญญาระยะยาวกับสโมสรลิเวอร์พูล ไปจนถึงปี 2022
ฤดูกาล 2018-19.
ในวันที่ 10 ธันวาคม ค.ศ. 2018 โกเมซตัดสินใจต่อสัญญาระยะยาวกับสโมสรลิเวอร์พูล ไปจนถึงปี 2024 ในช่วงต้นฤดูกาล โกเมซลงเล่นตำแหน่งกองหลังตัวกลางคู่กับ เฟอร์จิล ฟัน ไดก์ และคว้า Man of the Match ในนัดที่ ลิเวอร์พูล เอาชนะ เลสเตอร์ซิตี ที่คิงพาวเวอร์สเตเดียม 2-1 ต่อมา ในวันที่ 6 ธันวาคม ค.ศ. 2018 โกเมซได้รับบาดเจ็บ ในนัดที่ ลิเวอร์พูล เอาชนะ เบิร์นลีย์ 3-1 ต่อมา ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ
ฤดูกาล 2019-20.
ในวันที่ 14 สิงหาคม ค.ศ. 2019 ยูฟ่าซูเปอร์คัพ 2019 ลิเวอร์พูล แชมป์ยูฟ่าแชมเปียนส์ลีก ฤดูกาล 2018–19 เจอกับ เชลซี แชมป์ยูฟ่ายูโรปาลีก ฤดูกาล 2018–19 ที่สนามโวดาโฟนพาร์ก, อิสตันบูล ประเทศตุรกี สุดท้าย ลิเวอร์พูล เอาชนะ เชลซี ในการดวลจุดโทษ 5-4 ช่วยให้ ลิเวอร์พูล คว้าแชมป์ยูฟ่าซูเปอร์คัพ สมัยที่ 4 ได้สำเร็จ ต่อมา ในวันที่ 21 ธันวาคม ค.ศ. 2019 ฟุตบอลชิงแชมป์สโมสรโลก 2019 นัดชิงชนะเลิศ ลิเวอร์พูล เจอกับ ฟลาเม็งกู ตัวแทน คอนเมบอล ในฐานะแชมป์เก่าของ โกปาลิเบร์ตาโดเรส ที่สนามกีฬาแห่งชาติคาลิฟา ในโดฮา, ประเทศกาตาร์ สุดท้าย ลิเวอร์พูล เอาชนะ ฟลาเม็งกู ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์ฟุตบอลชิงแชมป์สโมสรโลก สมัยแรกได้สำเร็จ
จบฤดูกาล โกเมซช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
ฤดูกาล 2022-23.
ในวันที่ 7 กรกฎาคม ค.ศ. 2022 โกเมซตัดสินใจต่อสัญญาระยะยาวกับสโมสรลิเวอร์พูลถึงปี 2027
 "ณ วันที่ 15 สิงหาคม 2025."
 "ณ วันที่ 7 มิถุนายน 2024"
เกียรติประวัติ.
สโมสร.
ลิเวอร์พูล
หยาง โย่วหนิง

โทนี่ หยาง (#เปลี่ยนทาง , ; เกิด 30 สิงหาคม พ.ศ. 2525) เป็นนักแสดงชาวไต้หวันที่มีชื่อเสียงจากบทบาทภาพยนตร์เรื่องแรกของเขาในเรื่อง "ฟอร์มูลา 17" (2004) ซึ่งเขาได้รับรางวัลม้าทองคำ สาขานักแสดงหน้าใหม่ยอดเยี่ยม เขายังเป็นที่รู้จักจากบทบาทของเขาในบ็อกซ์ออฟฟิศยอดฮิตของไต้หวันเรื่อง "โซนโปรไซต์" (2013) และ "เดวิด โลมัน" (2013) รวมถึงการแสดงในละครโทรทัศน์เรื่อง "คริสตัล บอยส์" (2003) "โฮลี่รัดจ์" (2006) และ "เอ็กซ์-บอยเฟรนด์" (2011)
โอเฌเซ นิส

สโมสรกายบริหารโอลิมปิกนิสโกตดาซูร์ (lang|fr|Olympique Gymnaste Club Nice)([ɔlɛ̃pik ʒimnast klœb nis]) หรือเรียกกันโดยทั่วไปว่า โอเฌเซ นิส  
หรือเพียงแค่ นิส  เป็นสโมสรฟุตบอลอาชีพในประเทศฝรั่งเศส ตั้งอยู่ในเมืองนิส แคว้นพรอว็องซาลป์โกตดาซูร์ ประเทศฝรั่งเศส ก่อตั้งขึ้นในปี ค.ศ. 1904 ปัจจุบันลงเล่นอยู่ในลีกเอิง ลีกสูงสุดของประเทศฝรั่งเศส มีสนามเหย้าคือ อลิอันซ์ริวีเอรา มีผู้จัดการทีมคือ ปาทริก วีเยรา และกัปตันทีมคือ ดังชี บงฟิง กอสตา ซังตุส ซึ่งเล่นอยู่ในตำแหน่งกองหลัง
นิส ก่อตั้งขึ้นภายใต้ชื่อ "สโมสรกายบริหารนิส" (Gymnaste Club de Nice) และเป็นหนึ่งในทีมสมาชิกก่อตั้งลีกสูงสุด ในฤดูกาล 1932–33 สโมสรได้แชมป์ลีกเอิงมาแล้วทั้งหมด 4 ครั้ง กุปเดอฟร็องส์ อีก 3 สมัย และทรอเฟเดช็องปียง อีก 1 สมัย นิส ประสบความสำเร็จมากที่สุดในช่วงคริสต์ทศวรรษ 1950 โดยมีผูจัดการทีม คือ นูมา อันดอยร์, วิลเลียม เบอร์รี่ และฌอง ลูเซียโน แชมป์สุดท้ายของพวกเขาคือแชมป์ กุปเดอฟร็องส์ ในปี 1997 หลังจากที่เอาชนะแก็งก็อง 4-3 ในการดวลจุดโทษในนัดชิงชนะเลิศ หลังจากเสมอกันใน 90 นาที 1-1 ได้สำเร็จ โดยสีเสื้อของนีซเป็นสีแดงและสีดำ
ในช่วงที่สโมสรประสบความสำเร็จในคริสต์ทศวรรษ 1950 นีซเป็นหนึ่งในสโมสรฝรั่งเศสกลุ่มแรกที่รวมผู้เล่นจากต่างชาติเข้าไว้ด้วยกันได้สำเร็จ ผู้เล่นที่มีชื่อเสียง ได้แก่ Héctor De Bourgoing, Pancho Gonzales, Victor Nurenberg และ Joaquín Valle ซึ่งเป็นผู้ทำประตูสูงสุดตลอดกาลของสโมสร
สนาม.
นับตั้งแต่ ค.ศ. 1927 จนถึง 2013 นิส ใช้สตาดดูว์เรย์ เป็นสนามเหย้า มีความจุ 17,415 ที่นั่ง หรือรู้จักในนาม สตาดเลโอลากร็องเช ซึ่งตั้งชื่อตามนักการเมืองชาวฝรั่งเศส ซึ่งเคยเป็นผู้ช่วยรัฐมนตรีว่าการกระทรวงการกีฬา สนามตั้งอยู่ใจกลางเมืองนิสที่มีคนอยู่อาศัยกว่า 1 ล้านคน จึงได้รับความนิยมจากแฟนบอลด้วยทำเลที่ตั้ง สนามได้รับการบูรณะหลายครั้ง โดยเฉพาะในปี ค.ศ. 1997 ด้วยปัญหาโครงสร้างเก่าแก่และความจุที่นั่งที่น้อย
นิส เริ่มต้นแผนการสร้างสนามแห่งใหม่ในปี ค.ศ. 2002 บนที่ตั้งของสตาดดูว์เรย์ แต่ต้องหยุดลงเนื่องจากเรื่องทุจริตที่ทำให้การมอบสัญญาภาครัฐเสียหาย ในปี ค.ศ. 2005 ฌาคส์ เปย์ราต์ นายกเทศมนตรีเมืองนิส ได้ประกาศแผนในการสร้างสนามบนพื้นที่ราบขนาดใหญ่ริมแม่น้ำวาร์ ซึ่งถูกวิพากษ์วิจารณ์โดยนักการเมืองท้องถิ่นอย่างหนักถึงประโยชน์ใช้สอยและรูปแบบของสนาม อย่างไรก็ตาม แผนการของสโมสรได้ผ่านการอนุมัติ และเริ่มต้นก่อสร้างในเดือนกรกฎาคม ค.ศ. 2006 ในไม่กี่เดือนถัดมา ศาลเมืองนีส ออกคำสั่งยกเลิกโครงการเนื่องจากไม่เป็นไปตามประมวลกฎหมายการจัดซื้อจัดจ้างภาครัฐ เนื่องจากไม่ได้ระบุราคาค่าตั๋วที่ผู้ชมต้องจ่าย ในเดือนตุลาคม ค.ศ. กริซเตียน เอสโตรซี รองนายกเทศมนตรีเมืองนิส คนใหม่ ประกาศว่าเมืองนีซจะมีสนามกีฬาแห่งใหม่ "ไม่เกินปี ค.ศ. 2013" ซึ่งจะสร้างขึ้นบนโครงการเดิมที่หยุดชะงักลง
ในวันที่ 11 พฤศจิกายน ค.ศ. 2009 สหพันธ์ฟุตบอลฝรั่งเศส เลือกสนามกีฬาแห่งใหม่นี้ เป็น 1 ใน 12 สนามกีฬาที่จะใช้ในการเสนอตัวเป็นเจ้าภาพจัดการแข่งขันฟุตบอลชิงแชมป์แห่งชาติยุโรป 2016 การก่อสร้างอลิอันซ์ริวีเอราเริ่มต้นอีกครั้งในปี ค.ศ. 2011 และแล้วเสร็จในเดือนกันยายน ค.ศ. 2013
ผู้เล่น.
ผู้เล่นชุดปัจจุบัน.
"ณ วันที่ 3 สิงหาคม 2022."
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
ไหนว่าจะจำ

ไหนว่าจะจำ เป็นเพลงที่ประพันธ์ขึ้นโดยพยงค์ มุกดา และบันทึกลงแผ่นเสียงเป็นครั้งแรกจากการขับร้องของสุรพล สมบัติเจริญในแนวเพลงลูกทุ่ง
หลังจากที่สุรพล สมบัติเจริญ เสียชีวิตลงในปี พ.ศ. 2511 พยงค์ มุกดา ซึ่งเป็นผู้ประพันธ์เพลง ได้มอบเพลงนี้ให้กับวงดิอิมพอสซิเบิ้ล นำไปบรรเลงใหม่ในแนวเพลงสตริงคอมโบ ขับร้องโดยวินัย พันธุรักษ์ ในอัลบั้ม เป็นไปไม่ได้ ซึ่งเป็นสตูดิโออัลบั้มชุดแรกของวง ออกจำหน่ายในปี พ.ศ. 2515 และอัลบั้มนี้ประสบความสำเร็จอย่างมาก โดยถือเป็นเวอร์ชันที่ทำให้เพลงนี้เป็นที่รู้จักมากที่สุด ตลอดจนเป็นหนึ่งในเพลงประจำตัวของวินัย พันธุรักษ์ 
ต่อมาเพลงนี้ได้ถูกนำมาบรรเลงใหม่อีกหลายครั้ง ในรูปแบบต่าง ๆ กันจากศิลปินหลายคน เช่น การนำมาบรรเลงเป็นเพลงร็อก ในโปรเจกต์ "ร็อกอำพัน" โดย เจี๊ยบ - พิสุทธิ์ ทรัพย์วิจิตร และ เป้ - อนุวรรตน์ ทับวัง (เป้ ไฮร็อค) ในปี พ.ศ. 2537 ซึ่งสามารถทำยอดขายได้ถึง 2 ล้านชุด
ค็อนราท เก็สส์เนอร์

ค็อนราท เก็สส์เนอร์ (26 มีนาคม ค.ศ. 1516 – 13 ธันวาคม ค.ศ. 1565) เป็นนักธรรมชาติวิทยา แพทย์และนักภาษาศาสตร์ชาวสวิส เกิดที่เมืองซูริก เป็นบุตรชายของเออร์ซุส เก็สส์เนอร์ และอกาเธอ ฟริตซ์ (หรือ ฟริก) ต่อมาเก็สส์เนอร์ไปอาศัยอยู่กับลุงที่ทำงานด้านสมุนไพร ทำให้เขาสนใจด้านพืชตั้งแต่เด็ก เก็สส์เนอร์เรียนที่เมืองซูริกและเซมินารีในเฟรามึนสเตอร์และได้รับการสนับสนุนให้เรียนที่มหาวิทยาลัยสทราซบูร์และมหาวิทยาลัยบูร์ช หลังบิดาเสียชีวิตในสงครามคัพเพิลครั้งที่สอง เก็สส์เนอร์ย้ายไปอยู่ที่เมืองสทราซบูร์และเรียนภาษาฮีบรูที่สถาบันในเมืองนั้น แต่ความขัดแย้งทางศาสนาทำให้เขาต้องย้ายกลับมาอยู่ที่ซูริก ต่อมาเก็สส์เนอร์แต่งงานกับบาร์บารา ซิงเจอรินและได้รับความช่วยเหลือจากเพื่อนให้เข้าเรียนที่เมืองบาเซิลในปี ค.ศ. 1536 และดำรงตำแหน่งศาสตราจารย์ด้านภาษากรีกที่มหาวิทยาลัยโลซานน์ในปีต่อมา ในปี ค.ศ. 1540 เก็สส์เนอร์ย้ายไปอยู่ที่เมืองมงเปอลีเยเพื่อเรียนวิชาแพทย์และกลับมาซูริกเพื่อทำงานเป็นแพทย์และสอนหนังสือ เก็สส์เนอร์เสียชีวิตด้วยกาฬโรคในปี ค.ศ. 1565 
เก็สส์เนอร์มีผลงานที่สำคัญคือ "Historia animalium" ("ประวัติศาสตร์ของสัตว์") ซึ่งเป็นสารานุกรมจำนวน 5 เล่มที่บันทึกข้อมูลเกี่ยวกับสัตว์ทุกชนิดที่รู้จักในสมัยนั้น ถือเป็นหนึ่งในผลงานด้านสัตววิทยายุคใหม่ ต่อมาชื่อของเก็สส์เนอร์ได้รับการนำไปตั้งเป็นชื่อวงศ์ว่านไก่แดง (Gesneriaceae), สกุลพืช "Gesneria" และสกุลผีเสื้อกลางคืน "Gesneria"
เจ้าหญิงมารีแห่งออร์เลอ็อง

เจ้าหญิงมารีแห่งออร์เลอ็อง  เป็นเจ้าหญิงชาวฝรั่งเศสซึ่งอภิเษกสมรสเข้าสู่พระราชวงศ์เดนมาร์ก 
เจ้าหญิงมารีแห่งออร์เลอ็องเป็นพระธิดาองค์ใหญ่ในรอแบร์ ดยุกแห่งชาทร์ ที่ประสูติแต่เจ้าหญิงฟร็องซวซแห่งออร์เลอ็อง บิดาของพระนางเป็นโอรสองค์รองในแฟร์ดีน็อง ฟีลิป ดยุกแห่งออร์เลอ็อง กับดัชเชสเฮเลเนอแห่งเมคเลินบวร์ค-ชเวรีน เจ้าหญิงมารีแห่งออร์เลอ็องประสูติในช่วงที่รัชสมัยของจักรพรรดินโปเลียนที่ 3 พระนางซึ่งเกิดมาในตระกูลซึ่งเป็นคู่แข่งทางการเมืองกับราชวงศ์โบนาปาร์ต จึงต้องไปเติบโตอยู่ในอังกฤษ ซึ่งครอบครัวของพระนางได้ย้ายไปอังกฤษในปี ค.ศ. 1848 แต่หลังจากราชวงศ์โบนาปาร์ตสิ้นอำนาจ ครอบครัวของพระนางก็ได้ย้ายกลับไปฝรั่งเศสอีกครั้งในปี 1871
หลังจากได้รับพระราชานุญาติจากพระสันตะปาปา เธอก็อภิเษกสมรสกับเจ้าชายวัลเดมาร์แห่งเดนมาร์กในปี ค.ศ. 1885 ซึ่งเป็นพระราชโอรสในพระเจ้าคริสเตียนที่ 9 แห่งเดนมาร์ก และพระสวามีของพระนางยังเป็นพระอนุชาของจักรพรรดินีมารีเยียแห่งรัสเซียอีกด้วย ซึ่งเจ้าชายวัลเดอร์มาร์ถือเป็นพระสหายคนสนิทของพระบาทสมเด็จพระจุลจอมเกล้าเจ้าอยู่หัว เจ้าหญิงมารีแห่งออร์เลอ็องมีความคิดแบบหัวสมัยใหม่ ทรงเชื่อในความเท่าเทียมทางสังคม แม้ว่าพระองค์จะเป็นเจ้าแต่พระองค์ก็ไม่โปรดพิธีรีตอง มักจะทำองค์ง่ายๆ ทรงโปรดการถ่ายภาพ, วาดภาพ และขี่ม้า พระนางถือเป็นบุคคลที่มีอิทธิพลทางการเมืองในเดนมาร์กและฝรั่งเศส ทรงมีส่วนในการจัดตั้งพันธมิตรฝรั่งเศส-รัสเซียในปี 1894 ตลอดจนสนธิสัญญาสันติภาพฝรั่งเศส-เยอรมันจากความขัดแย้งเรื่องอาณานิคมโมร็อกโก และในปี 1902 ทรงคัดค้านราชสำนักเดนมาร์กในการยกอาณานิคมแดนิชอินดีส์ให้แก่สหรัฐอเมริกา 
พระนางสิ้นพระชนม์ในวันที่ 4 ธันวาคม ค.ศ. 1909 ในขณะที่พระสวามีและพระโอรสทั้งสามกำลังประทับอยู่ในอินเดียเพื่อรอเดินทางต่อไปยังสยาม
กิลเบิร์ต คูมสัน

กิลเบิร์ต คูมสัน (เกิดวันที่ 9 กันยายน ค.ศ. 1994) เป็นนักฟุตบอลชาวกาน่า ปัจจุบันลงเล่น ในตำแหน่งกองหน้า และปีก ให้กับสโมสรเอฟเคโบโด/กลิมต์ ในเอลีเตอเซเรียน ลีกสูงสุดของประเทศนอร์เวย์ และทีมชาติกานา
คูมสัน เริ่มต้นอาขีพนักฟุตบอลกับทีมเยาวชนของอาแจกซ์ อักกรา เขาเคยได้รับการติดต่อให้ไปเข้าทดสอบฟุตบอลกับ สโตกซิตี แต่เนื่องจากเขามีปัญหาในเรื่องวีซา ทำให้ไม่สามารถขอใบอนุญาตทำงานได้ เขาเดินทางมาที่ประเทศไทย จากคำแนะนำจาก ปีเตอร์ บัตเลอร์ ผู้อำนวยการด้านเทคนิคของบีอีซี เทโรศาสน และจึงได้เซ็นสัญญาอาชีพ เขาลงเล่นให้กับทีมเป็นเวลา 3 ปี แล้วจึงย้ายสู่ทีม ซองน์ดาล ในเอลีเตอเซเรียน และย้ายเข้าร่วมทีมบรอมม์ ทีมร่วมลีกในอีก 2 ปีถัดมาใน 28 กันยายน ค.ศ. 2020 คูมสัน ได้ย้ายเข้าร่วมทีมคาซึมพาชา ในลีกสูงสุดของประเทศตุรกีเพียงปีเดียว และย้ายไปโบโด/กลิมต์ในปีถัดมา
คูมสัน ยังเคยมีชื่อติดทีมชาติกานาชุดใหญ่เพื่อแข่งขันฟุตบอลโลก 2018 รอบคัดเลือก กับ ยูกันดา และกระชับมิตรกับแอฟริกาใต้ ในเดือนตุลาคม ค.ศ. 2016 ซึ่งเขาได้ลงเล่นในเกมกับแอฟริกาใต้
ท่านหญิงคาซูงะ

ท่านหญิงคาซูงะ (; โรมาจิ: "Kasuga no Tsubone") หรือชื่อจริงว่า ไซโต ฟูกุ (; โรมาจิ: "Saitō Fuku"; พ.ศ. 2122 — 26 ตุลาคม พ.ศ. 2186) เป็นสุภาพสตรีจากตระกูลซะมุไรที่มีชื่อเสียงแห่งยุคอะซุชิโมะโมะยะมะจนถึงยุคเอะโดะ และเป็นนางนมของโทะกุงะวะ อิเอะมิสึ โชกุนรัฐบาลเอะโดะ
ประวัติ.
ท่านหญิงคาซูงะเกิดในตระกูลซะมุไรที่มีชื่อเสียง เป็นธิดาของไซโต โทะชิมิสึ ผู้ติดตามของอะเกะชิ มิสึฮิเดะ ส่วนมารดาเป็นธิดาของอินะบะ โยะชิมิชิ
เธอสมรสกับอินะบะ มะซะนะริ มีบุตรด้วยกันสามคน หนึ่งในนั้นคืออินะบะ มะซะกะสึ นอกจากนี้ยังรับอุปการะฮตตะ มะซะโตะชิ บุตรของฮตตะ มะซะโมะริ ผู้เป็นที่ปรึกษาของโชกุนอิเอะยะซุ ที่ต่อมาท่านหญิงคะซุงะได้เป็นนางนมของโทะกุงะวะ อิเอะมิสึ และรับบรรดาศักดิ์เป็นนางในชั้นสูง (; โรมาจิ: "Ōoku") สูงศักดิ์ยิ่งกว่าสตรีนางใดในปราสาทเอะโดะ
ในปี 2172 เธอเข้าเฝ้าจักรพรรดิ ณ ราชสำนักเคียวโตะ และมีพระกรุณาโปรดเกล้าเลื่อนบรรดาศักดิ์เป็นกรณีพิเศษเป็นนางในชั้นสูงขั้นที่สอง และถูกเรียกอย่างยกย่องว่า "ท่านหญิงคะซุงะ" มาแต่นั้น
ท่านหญิงคาซูงะถึงแก่กรรมเมื่อวันที่ 26 ตุลาคม พ.ศ. 2186 มีพิธีปลงศพ ณ วัดริงโช บุงเกียว กรุงโตเกียว ภายในวัดดังกล่าวได้เก็บรักษาภาพของเธอที่วาดโดยคะโน ทังยู ส่วนย่านคะซุงะในเขตบุงเกียวก็ตั้งตามนามของเธอ
พีดับเบิลยูจี เวิลด์แชมเปียนชิป

แชมป์โลก PWG เป็นตำแหน่งแชมป์โลกของสมาคม Pro Wrestling Guerrilla (PWG) ก่อตั้งขึ้นเมื่อวันที่ 30 สิงหาคม ค.ศ. 2003
สถิติการครองแชมป์.
As of 06, 2025.
กุกบุยโป้ว

กุกบุยโป้ว (ชื่อวิทยาศาสตร์: "Drynaria roosii"; #เปลี่ยนทาง , "กู่ซุ่ยปู่" หรือ "กุกบุยโป้ว" ในภาษาจีนแต้จิ๋ว) เป็นเฟินชนิดหนึ่งในวงศ์ Polypodiaceae เป็นพืชท้องถิ่นในเอเชียตะวันออก รวมทั้งจีนตะวันออก ภายนอกเป็นสีแดงอมน้ำตาล มีเกล็ดเล็กคล้ายขนอ่อนปกคลุมทั่วไป ด้านในเป็นสีแดงอมน้ำตาล ใช้เป็นยาในแพทย์แผนจีน ในเอเชียนิยมอ้างถึงพืชชนิดนี้ด้วยชื่อพ้อง "Drynaria fortunei" รากใช้ทำยาบำรุงกระดูก บำรุงไตแก้ปวด แก้อักเสบ สารออกฤทธิ์ที่สำคัญในเหง้าคือ Flavan-3-ol และpropelargonidin
เกมพยาบาท

เกมพยาบาท เป็นละครโทรทัศน์ไทย แนวดราม่า ผลิตโดย บริษัท โชคดีมีสุข จำกัด จากบทประพันธ์ของ ระกา นุกูล เขียนบทโทรทัศน์โดย แสงเหนือ กำกับการแสดงโดย ฉัตรชัย นาคสุริยะ นำแสดงโดย รัฐภูมิ โตคงทรัพย์, เอมี่ กลิ่นประทุม, อนุชิต สพันธุ์พงษ์, กุลมาศ ลิมปวุฒิวรานนท์, ศิระ แพทย์รัตน์, จุฬาลักษณ์ จุฬานนท์ และนักแสดงชั้นนำอีกมากมาย ออกอากาศทุกจันทร์-อังคาร เวลา 09.00 / 19.50 น. ทางช่อง 8 10 ตุลาคม พ.ศ. 2559 - 11 ตุลาคม พ.ศ. 2559 (งดออกอากาศตั้งแต่วันที่ 17 ตุลาคม พ.ศ. 2559 - 8 พฤศจิกายน พ.ศ. 2559) เริ่มออกอากาศใหม่ทุกวันพุธ - พฤหัสบดี เริ่ม 5 เมษายน พ.ศ. 2560 - 1 มิถุนายน พ.ศ. 2560 เวลา 09.00 / 20.05 น.
เรื่องย่อ.
อัคคี นักธุรกิจหนุ่มไฟแรง ที่มีความแค้นต่อครอบครัวของ ฉัตรชนก คู่แข่งทางธุรกิจคนสำคัญที่อัคคีปักใจเชื่อว่าเป็นต้นเหตุทำให้พ่อกับแม่ต้องฆ่าตัวตาย เพราะถูกโกงจนล้มละลาย ยิ่งไปกว่านั้นฉัตรชนกยังเป็นคนรักของ วรรณิศา น้องสาวคนเดียวที่อัคคีรักยิ่งกว่าชีวิต อัคคีจึงกีดกันความรักของฉัตรชนกกับวรรณิศาอย่างจริงจัง ส่วน อำภา แม่ของฉัตรชนก ก็แสดงทีท่ารังเกียจวรรณิศาเช่นกัน เพราะคิดว่าเป็นผู้หญิงไม่มีหัวนอนปลายเท้าหวังจะมาเกาะลูกชายกิน
การตอบรับ.
เรตติ้ง.
การตอบรับของละครเรื่องนี้ทั้งหมด 18 ตอน ตอนที่ได้ออกอากาศไป (เมื่อวันที่ 10 ตุลาคม พ.ศ. 2559 - 1 มิถุนายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.91
เรตติ้ง.
การตอบรับของละครเรื่องนี้ทั้งหมด 2 ตอน ตอนที่ได้ออกอากาศไป (เมื่อวันที่ 5 เมษายน พ.ศ. 2560 - 6 เมษายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.91
เอ็นดับเบิลยูเอ เวิลด์เฮฟวี่เวท แชมเปียนชิป

เอ็นดับเบิลยูเอ เวิลด์เฮฟวี่เวท แชมเปียนชิป หรือ แชมป์โลกเฮฟวี่เวท NWA (NWA World Heavyweight Championship) เป็นเข็มขัดแชมป์โลกมวยปล้ำอาชีพของสมาคม National Wrestling Alliance (NWA) ก่อตั้งเมื่อวันที่ 14 กรกฎาคม ค.ศ. 1948
สถิติการครองแชมป์.
As of 06, 2025.
จอจอ-ทเว

จอจอ-ทเว (18 มกราคม ค.ศ. 1988 —) เป็นนักวอลเลย์บอลชายชาวพม่าในตำแหน่งมือเซ็ต เขาเป็นส่วนหนึ่งของวอลเลย์บอลชายทีมชาติพม่า และได้รับเหรียญทองแดงจากการแข่งขันกีฬาซีเกมส์ 2009 และซีเกมส์ 2015 นอกจากนี้เขายังได้เข้าร่วมในการแข่งขันเอเชียนเกมส์ 2010 และเอเชียนเกมส์ 2014
ปิศาจจิ้งจอก (เกาหลี)

คูมีโฮ (เกาหลี: ; ฮันจา: ; แปลว่า "หมาจิ้งจอกเก้าหาง") เป็นปิศาจจิ้งจอกอย่างหนึ่ง ตามตำนานและความเชื่อดั้งเดิมของชาวเกาหลี ทำนองเดียวกับปิศาจจิ้งจอกของจีน และปิศาจจิ้งจอกของญี่ปุ่น เชื่อว่าได้รับอิทธิพลมาจากตำนานความเชื่อของจีน
ความเชื่อเรื่องกูมิโอ คือ หมาจิ้งจอกที่สามารถมีอายุยืนถึง 1,000 ปี ก็จะกลายเป็นคูมีโฮ ซึ่งมีพลังอำนาจสามารถแปลงกายเป็นหลาย ๆ สิ่ง หนึ่งในนั้นคือร่างของหญิงสาวสวยยั่วยวน ที่มีจุดประสงค์เพื่อล่อลวงชายหนุ่มโดยเฉพาะ เนื่องจากคูมีโฮต้องการที่จะกลายร่างเป็นมนุษย์อย่างแท้จริงให้ได้ วีธีการกลายร่างของคูมีโฮ คือ การกินหัวใจหรือตับมนุษย์ให้ได้ครบ 100 คน ดังนั้นคูมีโฮจึงมักแฝงตัวอยู่ในบ้านกลางป่า คอยหลอกมนุษย์โดยเฉพาะผู้ชายที่หลงในรูปโฉมงดงามให้มาเป็นเหยื่อของตนคนแล้วคนเล่า 
ปัจจุบันมีการอ้างอิงถึงคูมีโฮในวัฒนธรรมร่วมสมัยของเกาหลีหลายประการทั้งภาพยนตร์ ซีรีส์ และการ์ตูนอนิเมะชัน เช่น ภาพยนตร์สยองขวัญเรื่อง "The Fox With Nine Tails" ในปี ค.ศ. 1994 และในซีรีส์หลายเรื่อง เช่น ' ในปี ค.ศ. 2004, "My Girlfriend is a Gumiho" ในปี ค.ศ. 2010 และ' ในปีเดียวกัน เป็นต้น
วงแหวนของรีอา

ดาวบริวารของดาวเสาร์ รีอา อาจมีวงแหวนบางๆ ซึ่งประกอบด้วยแถบ 3 แถบ ซึ่งแคบและค่อนข้างหนาแน่น นี่อาจเป็นการค้นพบวงแหวนครั้งแรกของดาวบริวาร การค้นพบที่อาจจะเกิดขึ้นนี้ถูกประกาศในวารสารไซเอินซ์ เมื่อวันที่ 6 มีนาคม พ.ศ. 2551
ในเดือนพฤศจิกายน พ.ศ. 2548 ยานแคสซีนี พบว่าอิเล็กตรอนของสนามแม่เหล็กดาวเสาร์ลดต่ำลงไปในบริเวณใกล้กับรีอา ตามที่คณะผู้สำรวจกล่าว รูปแบบของการลดต่ำนี้อธิบายได้อย่างดีที่สุด คืออิเล็กตรอนจะต้องถูกดูดโดยวัตถุแข็งที่ก่อขึ้นในแนวเส้นศูนย์สูตร ซึ่งอาจมีขนาดตั้งแต่หลายเดชิเมตรไปถึงหลายเมตร แต่ต่อมายานแคสซินีก็ไม่สามารถถ่ายภาพวัตถุแข็งดังกล่าวได้ และในเดือนสิงหาคม พ.ศ. 2553 ก็ประกาศว่าดาวรีอา อาจไม่มีวงแหวนอยู่ ทำให้ปริศนาที่อิเล็กตรอนของสนามแม่เหล็กดาวเสาร์หายไป ก็ยังคงไม่มีคำตอบ อย่างไรก็ตาม ผิวบริเวณเส้นศูนย์สูตรของรีอามีแถบสีน้ำเงินซึ่งอาจเป็นรอยจากการปะทะกับวัตถุหลุดวงโคจร และมันก็ถูกทิ้งเป็นปริศนาต่อไป
ทเวนตีฟอร์แครัตแมจิก (เพลง)

"ทเวนตีฟอร์แครัตแมจิก"  เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม "ทเวนตีฟอร์แครัตแมจิก" (ค.ศ. 2016) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลแรกในอัลบั้ม ในวันที่ 7 ตุลาคม ค.ศ. 2016
ชาร์ต.
<templatestyles src="Col-begin/styles.css"/>
พรรคแรงงานสังคมนิยมฮังการี

พรรคแรงงานสังคมนิยมฮังการี (MSzMP) เป็นพรรคการเมืองลัทธิมากซ์–เลนิน ที่ปกครองสาธารณรัฐประชาชนฮังการี ระหว่าง ค.ศ. 1956 ถึง ค.ศ. 1989 พรรคแรงงานสังคมนิยมฮังการีถูกจัดตั้งขึ้นจากรากฐานของพรรคประชาชนแรงงานฮังการี ระหว่างการปฏิวัติฮังการี ค.ศ. 1956 โดยมียาโนช กาดาร์ เป็นเลขานุการลำดับที่หนึ่ง พรรคแรงงานสังคมนิยมฮังการีควบคุมกองกำลังของตน คือ กองทัพประชาชนฮังการี
SecuRom

SecuRom เป็นโปรแกรมป้องกันและตัวควบคุมลิขสิทธิ์ (การจัดการสิทธิดิจิทัล) ในแผ่น CD/DVD ได้รับการพัฒนาโดยหน่วยงาน Sony DADC โดยมีวัตถุประสงค์เพื่อขัดขวางการคัดลอกของสื่อมัลติมีเดียภายในบ้าน การคัดลอกแผ่นเกม ผู้คัดลอกเพื่อการพาณิชย์ และการวิศวกรรมย้อนกลับ โดย SecuRom นั้นจะเน้นรันบนระบบปฏิบัติการณ์ Windows เป็นหลัก
แต่โปรแกรม SecuRom นั้นมีผู้ไม่เห็นด้วย ตัวอย่างเช่น นั้นกลับมองว่าโปรแกรม SecuRom นั้นไปจำกัดสิทธิ์การใช้งานของผู้ใช้บางประการ เช่น การ fair-use
โรงเรียนสาธิตมหาวิทยาลัยราชภัฏพิบูลสงคราม

โรงเรียนสาธิตมหาวิทยาลัยราชภัฏพิบูลสงครามฝ่ายปฐมวัยแลประถมศึกษา  เป็นโรงเรียนสาธิต สังกัดมหาวิทยาลัยราชภัฏพิบูลสงคราม ตั้งอยู่เลขที่ 1 ถนนสนามบิน ตำบลในเมือง อำเภอเมืองพิษณุโลก จังหวัดพิษณุโลก จัดการศึกษาในระดับปฐมวัยถึงประถมศึกษาปีที่ 6 สังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.) โดยมีรองศาสตราจารย์ ดร.นิวัตร พัฒนะ เป็นผู้อำนวยการคนปัจจุบัน
ประวัติ.
โรงเรียนสาธิตมหาวิทยาลัยราชภัฏพิบูลสงคราม ก่อตั้งขึ้นเมื่อวันที่ 10 มีนาคม พ.ศ. 2505 ในสมัยที่มหาวิทยาลัยราชภัฏพิบูลสงคราม ยังเป็นวิทยาลัยครูพิบูลสงครามอยู่ โดยได้รับงบประมาณสนับนุนจากองค์การบริหารวิเทศกิจแห่งสหรัฐ (United States Operation Mission: USOM) จำนวน 265,000 บาท และเปิดทำการเรียนการสอนครั้งแรกในภาคเรียนที่ 1 ปีการศึกษา 2505 นั้น โดยใช้ชื่อโรงเรียนว่า "โรงเรียนสาธิตวิทยาลัยครูพิบูลสงคราม" มีสถานที่ตั้งอยู่ในมหาวิทยาลัยราชภัฏพิบูลสงคราม ส่วนวังจันทน์
ในปี พ.ศ. 2524 วิทยาลัยครูพิบูลสงคราม ได้ทำการรื้อถอนอาคารด้านทิศเหนือและโรงอาหารออกเพื่อจัดสร้างหอสมุด จึงได้ย้ายโรงเรียนไปที่อาคาร 1 ในปีการศึกษา 2525 แต่เมื่อวันที่ 9 เมษายน พ.ศ. 2525 อาคาร 1 ได้ถูกเครื่องบินโอวี-10 ของกองทัพอากาศ พุ่งชนทำความเสียหายให้กับอาคารเรียนทั้งหมด ในเวลา 14.20 น. กองทัพอากาศจึงได้ชดเชยค่าเสียหาย จำนวน 7,200,00 บาท เพื่อก่อสร้างอาคารเรียนให้ใหม่ และให้ชื่ออาคารเรียนหลังใหม่ว่า "อาคารอนุสรณ์" เพื่อเป็นเกียรติแก่นักบินที่เสียชีวิต คือ เรืออากาศโทอนุสรณ์ ถนอมกุลบุตร
ต่อมาเมื่อวันที่ 25 มกราคม พ.ศ. 2538 วิทยาลัยครูพิบูลสงคราม ได้เปลี่ยนเป็นสถาบันราชภัฏพิบูลสงคราม ตามพระราชบัญญัติสถาบันราชภัฏ พ.ศ. 2538 โรงเรียนสาธิตวิทยาลัยครูพิบูลสงคราม จึงได้เปลี่ยนชื่อเป็น โรงเรียนสาธิตสถาบันราชภัฏพิบูลสงคราม
และในวันที่ 10 มิถุนายน พ.ศ. 2547 พระบาทสมเด็จพระเจ้าอยู่หัว ภูมิพลอดุลยเดช ทรงพระกรุณาโปรดเกล้า ฯ ลงพระปรมาภิไทยในพระราชบัญญัติมหาวิทยาลัยราชภัฏ พ.ศ. 2547 และประกาศใช้ในราชกิจจานุเบกษา เมื่อวันที่ 14 มิถุนายน พ.ศ. 2547 ส่งผลให้สถาบันราชภัฏพิบูลสงคราม เปลี่ยนสถานะเป็นมหาวิทยาลัยราชภัฏพิบูลสงคราม ตั้งแต่วันที่ 15 มิถุนายน พ.ศ. 2547 โรงเรียนสาธิตสถาบันราชภัฏพิบูลสงคราม จึงเปลี่ยนชื่อเป็นโรงเรียนสาธิตมหาวิทยาลัยราชภัฏพิบูลสงคราม
ต่อมาใน พ.ศ. 2551 มหาวิทยาลัยราชภัฏพิบูลสงคราม ได้จัดสรรงบประมาณเพื่อก่อสร้างโรงเรียนสาธิตแห่งใหม่ขึ้นบริเวณ ถนนสนามบิน ตำบลในเมือง อำเภอเมืองพิษณุโลก และทำการย้ายโรงเรียนมาตั้งในสถานที่ใหม่ในปีการศึกษา 2552
สัญลักษณ์.
ตราสัญลักษณ์ของโรงเรียนสาธิตมหาวิทยาลัยราชภัฏพิบูลสงคราม เป็นตราของมหาวิทยาลัยราชภัฏพิบูลสงคราม ซึ่งพระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทาน และด้านล่างมีชื่อโรงเรียนสาธิตมหาวิทยาลัยราชภัฏพิบูลสงครามบนแถบโค้งชายธง
ท่านหญิงโดตะ

ท่านหญิงโดตะ (; โรมาจิ: "Dota Gozen"; ไม่ทราบปีเกิด — 26 กุมภาพันธ์ พ.ศ. 2137) หรืออาจรู้จักในนาม คุณนายร้านดอกไม้ (; โรมาจิ: "Hanaya Fujin") เป็นภริยารอง (; โรมาจิ: "Keishitsu") ของโอดะ โนบูฮิเดะ และเป็นมารดาของโอดะ โนบูนางะ ไดเมียวผู้มีชื่อเสียงแห่งยุคเซ็งโงกุ
ประวัติ.
ท่านหญิงโดตะเกิดเมื่อใดหรือมีชื่อตัวว่ากระไรไม่เป็นที่ทราบ บิดาชื่อโดตะ มาซาฮิซะ เธอสมรสเป็นภริยารองของโอดะ โนบูฮิเดะ มีบุตรธิดาด้วยกันหกคน ได้แก่ โนบูนางะ, โนบูยูกิ, โนบูกาเนะ และฮิเดตากะ ส่วนธิดาคือโออิชิ และโออินุ
ท่านหญิงโดตะถึงแก่กรรมเมื่อวันที่ 26 กุมภาพันธ์ พ.ศ. 2137 และปลงศพ ณ วัดชิเต็นโน (; โรมาจิ: "Shitennō-ji") ปัจจุบันตั้งอยู่ในเมืองสึ จังหวัดมิเอะ
การกดภูมิคุ้มกัน

การกดภูมิคุ้มกัน  คือการที่มีการลดการกระตุ้นของระบบภูมิคุ้มกัน หรือลดประสิทธิภาพของระบบภูมิคุ้มกัน
ในบางกรณีแพทย์อาจตั้งใจให้การรักษาด้วยการกดภูมิคุ้มกัน เพื่อป้องกันไม่ให้ร่างกายของผู้ป่วยสร้างปฏิกิริยาปฏิเสธอวัยวะปลูกถ่าย เพื่อรักษาภาวะสเต็มเซลล์ใหม่ต้านร่างกายผู้ป่วย หรือเพื่อรักษาโรคภูมิต้านตนเอง เช่น ลูปัส ข้ออักเสบรูมาตอยด์ กลุ่มอาการโจเกรน หรือโรคโครห์น การรักษาด้วยการกดภูมิคุ้มกันเหล่านี้มักทำโดยใช้ยากดภูมิคุ้มกันเป็นส่วนใหญ่ วิธีอื่นเช่น การผ่าตัด (ผ่าตัดเอาม้ามออก) การกรองพลาสมา หรือการฉายรังสี เป็นต้น
ข้ออักเสบรูมาตอยด์

ข้ออักเสบรูมาตอยด์  เป็นโรคภูมิต้านตนเองชนิดหนึ่งที่ส่งผลกระทบต่อข้อต่อของร่างกายเป็นหลัก ส่วนใหญ่ผู้ป่วยจะมีอาการเจ็บปวดที่ข้อต่อ ร่วมกับอาการบวมและร้อน อาการเจ็บปวดและตึงเหล่านี้มักเป็นมากขึ้นหากข้อต่อนั้นได้พัก มักเป็นที่ข้อต่อของมือและข้อมือ และมักเป็นเหมือนกันทั้งสองข้าง นอกจากข้อต่อแล้วยังสามารถแสดงอาการที่ระบบอื่นของร่างกายได้อีก เช่น เม็ดเลือดแดงต่ำ ปอดอักเสบ หัวใจอักเสบ เป็นต้น นอกจากนี้แล้วผู้ป่วยมักมีอาการไข้และอ่อนเพลียร่วมด้วย อาการเหล่านี้มักค่อยเป็นค่อยไปในระยะเวลาหลายสัปดาห์หรือหลายเดือน
สาเหตุของโรคนี้ยังไม่เป็นที่ทราบแน่ชัด แต่เชื่อกันว่าเกิดจากหลายปัจจัยร่วมกันทั้งด้านพันธุกรรมและสิ่งแวดล้อม กลไกที่ทำให้เกิดโรคเกิดจากการที่ระบบภูมิคุ้มกันของร่างกายเข้าทำลายข้อต่อ ทำให้เกิดการอักเสบของปลอกหุ้มข้อต่อ และทำให้ปลอกหุ้มข้อต่อหนาตัวขึ้น นอกจากนี้ยังมีผลต่อกระดูกและกระดูกอ่อนอีกด้วย การวินิจฉัยส่วนใหญ่ทำได้โดยดูจากอาการและอาการแสดงของผู้ป่วย บางรายอาจต้องใช้การตรวจเอกซเรย์หรือการตรวจทางห้องปฏิบัติการเพื่อสนับสนุนการวินิจฉัยหรือเพื่อแยกโรคอื่นที่มีอาการคล้ายกันออก เช่น โรคลูปัส โรคข้ออักเสบสะเก็ดเงิน ไฟโบรมัยอัลเจีย เป็นต้น
การรักษามีเป้าหมายเพื่อลดความเจ็บปวด ลดการอักเสบ และเพิ่มคุณภาพชีวิตโดยทั่วไปของผู้ป่วย เป้าหมายเหล่านี้ทำได้โดยการปรับสมดุลระหว่างการพักและการบริหารข้อต่อ การใช้อุปกรณ์ดามข้อต่อหรืออุปกรณ์ช่วยเหลืออื่น ๆ มักต้องใช้ยาต่าง ๆ เช่น ยาแก้ปวด สเตียรอยด์ หรือยาแก้อักเสบแบบไม่ใช่สเตียรอยด์ เพื่อบรรเทาอาการ ผู้ป่วยบางรายอาจต้องใช้ยาในกลุ่ม DMARD เช่นไฮดรอกซีคลอโรควิน หรือเมโทเทรกเซท เพื่อชะลอการดำเนินของโรค และบางรายอาจต้องใช้ยา DMARDS แบบชีววัตถุหากใช้ยาอื่น ๆ แล้วไม่ได้ผล แต่อาจมีผลข้างเคียงได้มากกว่า การผ่าตัดจะทำในบางกรณีโดยอาจมีเป้าหมายได้หลายอย่าง เช่น เพื่อซ่อมแซมข้อต่อ เปลี่ยนข้อต่อ หรือเชื่อมข้อต่อเข้าด้วยกัน การรักษาทางเลือกต่าง ๆ โดยรวมแล้วยังไม่มีหลักฐานสนับสนุนว่าใช้ได้ผล
เจ้าหญิงชิกิชิ

เจ้าหญิงชิกิชิ (; โรมาจิ: "Shikishi Naishinnō"; พ.ศ. 1692 — 1 มีนาคม พ.ศ. 1744) เป็นกวีหญิงชาวญี่ปุ่นช่วงยุคเฮอังจนถึงยุคคามากูระตอนต้น พระราชธิดาในจักรพรรดิโกะ-ชิรากาวะ
พระประวัติ.
เจ้าหญิงชิกิชิเป็นพระราชธิดาในจักรพรรดิโกะ-ชิรากาวะ ประสูติแต่ฟูจิวาระ โนะ ชิเงโกะ (; โรมาจิ: "Fujiwara no Shigeko") พระองค์ไม่เสกสมรสกับผู้ใดเลยตลอดพระชนมายุ ทรงปฏิบัติหน้าที่เป็นนักบวชหญิงชั้นสูงหรือไซอิง ณ ศาลเจ้าคาโมะ (; โรมาจิ: "Kamo-jinja") กรุงเคียวโตะ แต่กาลต่อมาพระองค์ออกผนวชเป็นภิกษุณีในพุทธศาสนา
เจ้าหญิงชิกิชิมีผลงานกลอนจำนวน 49 บทที่ตีพิมพ์ใน "รวมบทกวีทั้งเก่าใหม่" (; โรมาจิ: "Shin Kokin Wakashū") อันรวมบทกวี 2,000 บทซึ่งเป็นที่นิยมในยุคยุคคามากูระตอนต้น และมีผลงานกวีอีกจำนวนไม่น้อยที่ถูกตีพิมพ์ใน "ชุดสะสมหนึ่งพันปี" (; โรมาจิ: "The Senzai Wakashū") ที่รวบรวมกลอนกวีปลายยุคเฮอังเพื่อเทิดพระเกียรติการเสด็จเถลิงถวัลยราชสมบัติของจักรพรรดิโกะ-ชิรากาวะ
เจ้าหญิงชิกิชิสิ้นพระชนม์เมื่อวันที่ 1 มีนาคม พ.ศ. 1744
เจ้าหญิงคิชิ

เจ้าหญิงคิชิ (; โรมาจิ: "Kishi Joō"; พ.ศ. 1472 — พ.ศ. 1528) เป็นกวีหญิงชาวญี่ปุ่นช่วงกลางยุคเฮอัง และเป็นพระมเหสีในจักรพรรดิมุระกะมิ
พระประวัติ.
เจ้าหญิงคิชิเป็นพระธิดาในเจ้าชายชิเงะอะกิระ (; โรมาจิ: "Shigeakira Shinnō") ประสูติแต่ฟุจิวะระ โนะ คังชิ หรือ ฮิโระโกะ (; โรมาจิ: "Fujiwara no Kanshi/Hiroko") ต่อมารับราชการเป็นพระมเหสีในจักรพรรดิมุระกะมิ มีพระราชธิดาคือเจ้าหญิงคิชิ หรือ โนะริโกะ (; โรมาจิ: "Kishi/Noriko Naishinnō")
พระองค์ถือเป็นหนึ่งในห้ากวีหญิง ที่ถูกรวบรวมบทกวีไว้ใน "สามสิบหกบทกวีอมตะ" (; โรมาจิ: "Sanjūrokkasen")
อเมริกาของรัสเซีย

อเมริกาของรัสเซีย ("Russkaya Amerika") เป็นอาณานิคมของจักรวรรดิรัสเซียในทวีปอเมริการะหว่าง ค.ศ. 1733–1867 อาณานิคมนี้ครอบคลุมดินแดนแคลิฟอร์เนีย อะแลสกา และท่าเรือสองท่าในฮาวายของสหรัฐอเมริกาในปัจจุบัน อาณานิคมนี้อยู่ในความดูเลของบริษัทรัสเซีย-อเมริกันก่อนจะถูกขายให้สหรัฐอเมริกาในการซื้ออะแลสกาด้วยราคา 7.2 ล้านดอลลาร์สหรัฐ (หรือ 120 ล้านดอลลาร์สหรัฐ ตามค่าเงินใน ค.ศ. 2013) ใน ค.ศ. 1867
แม่โขงคลับแชมเปียนชิพ ฤดูกาล 2016–17

แม่โขงคลับแชมเปียนชิพ 2016 เป็นฤดูกาลที่ 3 ของ แม่โขงคลับแชมเปียนชิพ มี 5 ทีมเข้าร่วมในฐานะทีมแชมป์ลีกภายในประเทศต่างๆ มาจาก กัมพูชา, ลาว, พม่า, เวียดนาม และแชมป์โตโยต้าลีกคัพจากประเทศไทย การแข่งขันรายการนี้ได้รับการสนับสนุนโดย โตโยต้า
รอบแพ้คัดออก.
รอบชิงชนะเลิศ.
"รวมผลสองนัด บุรีรัมย์ ยูไนเต็ด ชนะ 2–1."
อีวานวาซีเลียวิชเมนยาเอตโปรเฟสซียู

อีวานวาซีเลียวิชเมนยาเอตโปรเฟสซียู  เป็นภาพยนตร์ตลก ไซไฟ ของสหภาพโซเวียตออกฉายในปี ค.ศ. 1973 ด้วยภาพยนตร์นี้เล่าเรื่องเกียวกับอีวาน วาซีเลียวิช บูนซา ผู้ดูแลอาพาต์เมนต์ที่ได้เข้าไปในเครื่องย้อนเวลาของอะเลคซันดร์ ชูริก ทีโมเยฟ และปลอมตัวเป็นซาร์อีวานที่ 4 ผู้โหดร้าย
เนื้อเรื่อง.
เนื้อเรื่องเริ่มต้นในปี ค.ศ. 1973 ณ กรุงมอสโก ขณะที่นักประดิษฐ์ อะเลคซันดร์ ชูริก ทีโมเยฟ (อะเลคซันดร์ เดมยาเนนโค) กำลังสร้างเครื่องย้อนเวลา ในห้องเช่าของเขา เขาได้ส่ง อีวาน วาซีเลียวิช บูนซา (Yuri Yakovlev) ซึ่งเป็นผู้ดูแลอาพาต์เมนต์ที่เขาอาศัยอยู่ และ หัวขโมย จอร์จ มิลโลสลาฟสกี้ (Leonid Kuravlev) กลับไปในช่วงเวลาของซาร์อีวานที่ 4 ผู้โหดร้ายโดยบังเอิญ ทั้งคู่ถูกบังคับให้ปลอมตัว โดยอีวานแต่งตัวเป็น อีวานที่ 4 ขณะที่มิลโลสลาฟสกี้แต่งตัวเป็นเจ้าชาย ในเวลาเดียวกันอีวานที่ 4 ตัวจริง (แสดงโดย Yuri Yakovlev เช่นกัน) กลับถูกเครื่องย้อนเวลาเครื่องเดียวกันส่งตัวไปที่ห้องเช่าของซูริก เขาต้องพยายามใช้ชีวิตในยุคสมัยใหม่ขณะซูริกพยายามซ่อมเครื่องย้อนเวลา เพื่อที่ทุกคนจะได้กลับไปที่และเวลาที่ควรจะอยู่ แม้บูนซาผู้ดูแลอาพาต์เมนต์และอีวานที่ 4 จะมีหน้าตาเหมือนกัน ทว่าพวกเขามีบุคลิกซึ่งต่างกันโดยสิ้นเชิง จึงทำให้เกิดเรื่องราวที่ตลกขบขันมากมาย ขณะที่ตำรวจ (ซึ่งได้ฟังเรื่องราวมาจากเพื่อนบ้านที่โดนมิลโลสลาฟสกี้ขโมย) ใกล้ถึงตัวซูริก ผู้กำลังบ้าคลั่งกับการพยายามซ่อมเคร่องย้อนเวลา บูนซาและมิลโลสลาฟสกี้ ก็ถูกจับได้ว่าเป็นตัวปลอมขณะกำลังสู้กับกองทหารสเตรลท์ซี่ ภาพยนตร์จบลงที่บูนซา มิลโลสลาฟสกี้ และอีวานที่ 4 ถูกย้ายกลับไปที่ที่ของตนเอง จากนั้นเรื่องราวที่เกิดขึ้นทั้งหมดถูกเผยว่าเป็นเพียงความฝันของซุริกเท่านั้น